Public procurement notice: Contract Notice
Published: 2022-05-31
Buyer: Eszterháza Kulturális, Kutató- és Fesztiválközpont Közhasznú Nonprofit Kft.
Country: HU
Contract type: Services
Procedure: Open procedure
CPV classification: 39100000 | 72000000 | 79530000 | 92521100
Submission deadline: 2022-06-14

Technical requirements: „Kiállítás-építés a GINOP - 7.1.1-15-2016-00027 azonosító számú, a fertődi Esterházy-kastély turisztikai fejlesztése c. projekt keretében - múzeumi terek berendezése (eszközök, berendezés és installáció, replikák beszerzése)”
H-9431 Fertőd, Joseph Haydn út 2. hrsz 141, fertődi Esterházy-kastélyegyüttes középrész (Múzeumi tömb)
A nyertes ajánlattevő a közbeszerzési dokumentumokban és a szerződéstervezetben részletezettek szerint a kiállítás eszközeinek, kulturális javainak bemutatását szolgáló elemeinek szállítására, valamint a kiállítás megépítésére vállalkozik a szerződés keretében.
A nyertes ajánlattevő teljesítési kötelezettsége kiterjed többek között a kiállítás részét alkotó hardver eszközök, szoftverek, épített szerkezetek, festő és burkoló munkák, játékok, replika és egyéb bútorok, dekorációs kellékek, egyedi installációk beszerzésére, gyártására, szállítására, interaktív kiállítási elemekkel kapcsolatos digitális tartalomfejlesztésre, a kiállítás megvalósításával kapcsolatos fordítási, grafikai tervezési és kivitelezési, valamint nyomdai feladatok ellátására. A feladat kiterjed a beszerzett termékek, bútorok, tárgyak és a műtárgyak elhelyezésére és beépítésére. Az elhelyezendő műtárgyak listáját az installációs melléklet tartalmazza. A kiállítás forgatókönyve és szövegkönyve megrendelői adatszolgáltatás keretében ajánlatkérő szerződéskötést követően adja át.
Épületek beruházásba bevont nettó alapterülete összesen: 3100 m2; ebből kiállítással érintett terület: 1789,41 m2.
A tervezett kiállítás célja: a fertődi Esterházy-kastély történetének és kiemelkedő kultúrtörténeti jelentőségének bemutatása a kastély-középrész egykori négy díszlakosztályában. A díszlakosztályok műemléki felújítása és a kiállítás berendezése lehetővé teszi, hogy Magyarország regionális szinten visszanyerjen egy olyan műemléket, ami nemzetközi szinten is megállja a helyét és fel tudja venni a versenyt több közismert hasonló külföldi intézménnyel.
· földszint: enteriőrkiállítás a hercegi és a hercegnéi lakosztályban, felidézve a 18. század és a 19-20. század fordulójának arisztokrata világát;
· óraszint: az Esterházy család történetét, a kastély építéstörténetét és a kastély „legendáit”, történeteit bemutató kisfilmek vetítése.
Az kiállítás legfontosabb tervezett eszközei a kulturális célú kiállítási eszközök, az interaktív és újszerű eszközök mellett műtárgyak, bútorok, grafikák, installáció és replikák.
A feladat kiterjed a nyomdai feladatokra, fordításra a beszerzett termékek, bútorok, tárgyak és a műtárgyak elhelyezésére és beépítésére. A kiállításépítés során a műemlékvédelmi szempontok figyelembevételével kell eljárni.
Nyertes Ajánlattevő továbbá köteles az üzempróba idején a Kiállítást üzemeltető személyzetet betanítani (maximum 5 fő, 2 alkalommal, 4 óra/alkalom időtartalommal), amelynek során ismertetni kell különösen a rendszer felépítését, az egyes berendezések kezelését és az esetleges meghibásodások esetén a követendő eljárásokat.
A nyertes ajánlattevő feladata az ajánlatkérő által biztosított forrásszöveg nyelvi fordítása és lektorálása magyarról német és angol nyelvre, illetve oroszról magyar, német és angol nyelvre az írott és hangzó szövegrészeknek megfelelően.
Az idegen nyelvi szövegnek illeszkednie kell a magyar nyelvű kiállításhoz, a kurátor által meghatározott mondanivalónak és üzenetnek az idegen nyelvi fordításokban is meg kell jelennie, az adott nyelv sajátosságainak figyelembevétele mellett.
Ajánlatkérő felhívja a figyelmet arra, hogy Ajánlattevőknek már az ajánlatban szükséges megjelölniük a konkrét gyártmányt, típust és származási helyet.
Konkrét típus, gyártmány esetén a megnevezés csak a tárgy jellegének egyértelmű meghatározása érdekében történt és ez esetben a „vagy azzal egyenértékű” kifejezést kell érteni.